Република Србија

Град Београд

Градска општина Раковица

Повереништво за избеглице

И миграције

Број:70211-152/2022

Датум :15.12.2022.

Комисија за припрему и реализацију помоћи за набавку огревног дрвета са превозом за најугроженије избегличке и ирл породице а на основу усвојеног Правилника о условима и критеријумима за доделу помоћи за избор корисника и то породица избеглица и интерно расељених лица са територије ГО Раковица док су у расељеништву за доделу помоћи за куповину огревног дрвета са превозом, на седници одржаној дана 15.12.2022.године, објављује:

**ЈАВНИ ПОЗИВ ЗА ДОДЕЛУ - ОГРЕВА**

**Избеглицама и интерно расељеним лицима који се налазе на територији ГО Раковице, да у року од 15 дана поднесу захтев за доделу огрева. Право на помоћ имају сва избегла и интерно расељена лица која испуњавају услове утврђене Правилником, уз напомену да бивша избегла лица не могу конкурисати.**

Основни услов да би лице могло конкурисати је да има избеглички статус,односно да је евидентирано као интерно расељено лице,са боравиштем на територији Општине Раковица и да су укупни приходи породице мањи или до 50% просечне нето плате на нивоу Републике Србије по члану породичног домаћинства за месец који претходи месецу објављивања јавног позива

Предност у остваривању овог права имаju:

* Једнородитељска домаћинства са дететом /децом испод 18 година или студентом/студентима до 26 година на редовном школовању
* Домаћинства са двоје или више деце испод 18 година,
* Домаћинства са трудницама или дететом/децом до 5 година
* Домаћинства инвалидских пензионера ( са утврђених 50% и више инвалидитета )
* Домаћинства са чланом породице са тешким обољењима
* Лица ( деца ) смештена у хранитељским породицама
* Домаћинство старих лица ( жене преко 60 и мушкарци преко 65 година живота )
* Једночлана домаћинства са лицем преко 60 година живота ,
* Породице у којима је пријављено насиље у породици

Право на помоћ се реализује попуњавањем Пријавног обрасца, који је дат у прилогу Јавног позива.

Уз попуњен Пријавни образац, подносилац је дужан да достави и сву потребну документацију, и то:

-попуњен и потписан образац пријаве

* Фотокопију избегличке/расељеничке легитимације, као и фотокопију личне карте за подносиоца пријаве( за ИРЛ ) као и за све чланове породичног домаћинства са 16 и више година ( очитана лична карта уколико је са чипом )
* Пријаву боравишта ( за ИРЛ )
* Извод из МКР за малолетна лица
* За незапослене – потврде о незапослености од Националне службе за запошљавање,
* За незапослене који нису у евиденцији Националне службе за запошљавање

-оверена изјава са два сведока да лице није запослено нити пријављено на Биро,

* За запослене потврда послодавца о висини примања – нето зарада у месецу који претходи месецу подношења пријаве на јавни позив
* За пензионере – чек од пензије,
* За лица оболела од тешке болести или лица са посебним потребама,извештај лекара специјалисте(не старији од годину дана),
* За једнородитељску породицу – потврда о смрти брачног друга,пресуда о о разводу брака
* За децу и студенте - потврда о школовању,

Тражени докази достављају се у неовереним фотокопијама / осим изјава - личне и са 2 сведока, које обавезно морају бити оверене/.

Комисија, по потреби, може од сваког подносиоца пријаве да затражи додатна документа  и има право да врши проверу веродостојности приложене документације путем увида у оригинале или на други одговарајући начин.

Напомена: С обзиром на то да се овај Јавни позив односи на доделу огрева, није могуће улагање приговора на одлуку Комисије.

Пријава са пратећом документацијом  подноси се у ГО Раковица, преко **Писарнице Oпштине**,**Мишка Крањца 12 ,** шалтер 10, уз назнаку - Комисија за доделу огрева, /или Повереник за избеглице и миграције ГО Раковица/.

Јавни позив је отворен од 15.12.2022. до 29.12.2022.године

**Неблаговремене пријаве се неће разматрати.** Пријавни обрасци се могу преузети у ГО Раковица - у Канцеларији за избеглице, или на сајту општине **www.rakovica.rs.**

**Све информације могу се добити на тел. 3051-818 и код Повереника за избеглице, и миграције на 3. спрату, соба 318 .**

ПОВЕРЕНИК ЗА ИЗБЕГЛИЦЕ И МИГРАЦИЈЕ

( члан Комисије )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мирјана Симић